《访李公晦山居》
宋代·刘克庄

乌洲在桥北，我仆云路迂。语仆尔何知，彼有高士庐。

问樵得处所，林樾尤扶疏。脩竹仅万个，古梅非一株。

小畦植蔬果，复有沼可渔。下马式篱藩，摄袂循庭除。

不闻鸡犬声，茶烟起庖厨。伊人道义富，岂比山泽臞。

萧然蓬蒿中，尚友泗与洙。古来连云第，翕赫众竞趋。

渐台暨郿坞，变灭才须臾。圣门不朽事，乃属陋巷儒。

愿君长保此，是亦颜之徒。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。